Para outras páxinas con títulos homónimos véxase: José Caamaño.

**José María Caamaño Louro** é un empresario e ex piloto de rallys galego, cofundador do Grupo Caamaño, histórico subministrador de Inditex.

Competiu no Campionato de Galicia de Rallys de Terra, onde logrou varias vitorias e dous subcampionatos a bordo dun Citroën Visa, así como no Campionato de España de Rallys de Terra.

É pai do tamén piloto de rallys Iago Caamaño.

Traxectoria
-----------

Nos anos 80 fundou xunto a Emilio Mahía o Grupo Caamaño, empresa adicada ao sector da transformación do metal, carpintaría metálica e vidro para fachadas. Dita empresa converteuse nun dos principais subministradores de Inditex, realizando a montaxe íntegra das tendas da multinacional. O grupo creceu ata facturar darredor de 100 millóns de euros ao ano, e en 2019 a maioría das súas accións foron vendidas ao grupo vasco Kider.

Fóra do mundo empresarial, Caamaño probou como toureiro, realizando varias corridas e pasou logo a competir en rallys. Disputou diversas probas de asfalto e montaña, centrándose finalmente nos rallys de terra. Disputou o Campionato de Galicia de Rallys de Terra con José Manuel Valeiro como copiloto, e en 1988 quedou subcampión despois de subir ao podio no Rally de Narón e no Rally de Terra do Carballiño, cun Renault 5 GT Turbo e un Citroën Visa 1000 Pistas respectivamente. Cun Citroën Visa 4x4 revalidou o subcampionato ao ano seguinte, no que conseguiu a vitoria no 2º Rally de Narón e no 2º Rally de Terra de Ourense. Nos anos seguintes disputou o Campionato de España de Rallys de Terra co Visa e cun Citroën AX 4x4, pero con menos éxito.

O seu fillo Iago Caamaño tamén se adica aos rallys, sendo un dos pilotos máis destacados de Galicia.

Notas
-----

1. 1 2 3  "El grupo vasco Kider toma el control de Caamaño, proveedor de Inditex" (en castelán). 1 de agosto de 2019. Arquivado dende o orixinal o 27 de xuño de 2020. Consultado o 26 de xuño de 2020.
2. ↑  "Emilio Mahía Becerra, un socio fundador que aseguraba ser un «empleado del metal»". *La Voz de Galicia* (en castelán). 17 de febreiro de 2018. Consultado o 26 de xuño de 2020.
3. 1 2  Arévalo, Fernando (21 de maio de 1990). "El coruñés José Caamaño cambió la arena del coso taurino por la tierra de los tramos en los radies del campeonato nacional". *La Voz de Galicia* (en castelán). p. 42.
4. ↑  "Iago Caamaño revive el triunfo de su padre en Narón 30 años después". *La Voz de Galicia* (en castelán). 16 de xuño de 2019. Consultado o 26 de xuño de 2020.
5. ↑  "Clasificación final do Rally de Narón de 1988" (PDF). *www.rallyenaron.org*. Arquivado dende o orixinal (PDF) o 24 de xuño de 2020. Consultado o 14 de agosto de 2020.
6. ↑  "Magdaleno-Campos ganaron el rally de tierra de Carballiño". *La Voz de Galicia* (en castelán). 12 de decembro de 1988. p. 38.
7. ↑  "Clasificación final do Rally de Narón de 1989" (PDF). Arquivado dende o orixinal (PDF) o 10 de xuño de 2020. Consultado o 14 de agosto de 2020.
8. ↑  "Caamaño resolvió en los primeros tramos su triunfo en el rally de tierra de Orense". *La Voz de Galicia* (en castelán). 13 de novembro de 1989. p. 44.
9. ↑  "Resultados de José Caamaño". *.ewrc-results.com* (en inglés). Consultado o 14 de agosto de 2020.

|  |  |
| --- | --- |
| Control de autoridades | 
* Wd: Q96622166
* eWRC: 43347

 |